text: Håndboldkrig aflyst
  14 marts 2012 kl. 08.00
  Magtkampen mellem amatørerne og de professionelle i KIF er stoppet. De blev forsonede på borgmesterkontoret igår.
  Et forsoningsmøde på borgmester Jørn Pedersens kontor endte i går med fred mellem stridende håndboldparter i Kolding.
  Striden har fået KIF Holding Elite til at true med at forlade byen og finde en ny hjemmebane.
  Striden handler bl.a. om, at eliteidrættens repræsentanter i KIF Holding, der ejer hallerne, har truet med politianmeldelse af breddeidrættens repræsentanter for at tage magten i et selskab, de ikke ejer, skriver JydskeVestkysten.
  I går blev parterne enige om at finde en løsning, så Koldinghallerne kan udbygges til glæde for både bredde og elite.
  Derudover arbejdes der på at adskille bredde og elite.
  